Mahsá Amíníová

Mahsá Amíníová (; * 21. september 1999, Saqqez, Irán – † 16. september 2022 Teherán, Irán) bola iránska Kurdka, ktorá zomrela vo veku 22 rokov po tom, čo bola zatknutá iránskou mravnostnou políciou pre nesprávne nasadený hidžáb.death of Jina Mahsa Amini. In:  Mahsá Amíníová zomrela po trojdňovej kóme, polícia tvrdí, že na infarkt. Podľa rodiny bola ale zdravá.

Vysoký komisár OSN pre ľudské práva v Jordánsku citoval správy, že polícia udrela Aminiho hlavu o auto a udrela ju obuškom.

Smrť Amíníovej vyústila do série rozsiahlych protestov po celej krajine, najväčšej od demonštrácií v rokoch 20192020, pri ktorých zahynulo približne 1 500 ľudí.

Európsky parlament ju v roku 2023 ocenil Sacharovovou cenou za slobodné myslenie.

Po výročí incidentu, v septembri 2023, iránsky parlament ešte sprísnil legislatívu o odievaní žien, za porušenie ktorej hrozí aktuálne až desaťročné väzenie.

 Protesty 
náhľad|Študenti univerzity v Teheráne, 20. septembra 2022
Protesty začali v Teheráne 17. septembra 2022, niekoľko hodín po tom, čo Mahsá Amíníová zomrela. Následne sa rozšírili do ďalších miest, vrátane rodného mesta Amíníovej, Saqqezu. Niektorí demonštranti kričali „Smrť diktátorovi!“ s odkazom na ajatolláha Alího Chameneího. V meste Sárí na severe Iránu ženy tancovali okolo ohňa, v ktorom pálili svoje šatky. Demonštranti rozbíjali okná automobilov a zapaľovali smetiaky. Polícia nasadila slzný plyn, na niektorých videách bola počuť streľba.

Počas desiatich dní pri protestoch zomrelo podľa mimovládnej organizácie Iran Human Rights najmenej 76 ľudí, iránske štátne médiá uviedli 41 mŕtvych. Celkový počet obetí protestov pokračujúcich až do jari 2023 postupom času stúpol až na približne 500 osôb.

 Referencie 

 Literatúra 






 Iné projekty 

 Zdroj 

Kategória:Iránske osobnosti
Kategória:Kurdi
Kategória:Obete policajnej brutality
Kategória:Ženské práva
Kategória:Laureáti Sacharovovej ceny